สวัสดีค่ะ อยากปรึกษาและสอบถาม เนื่องจากลูกสาวอายุ10ปีเป็นลมบ่อยมาก บางทีไปโรงเรียนพอเข้าแถวก็เกิดอาการปวดหัว เหงื่อไหล หน้าซีด แบ้วหลังจากนั้นก็เป็นลม (บางครั้งถ้ามีอาการกลัวอะไรบเางอย่างก็จะเป็นลม) อยากทราบว่าต้องรักษาอย่างไร กินยาอะไรบ้างค่ะ (เพิ่งเริ่มเป็นตอนที่เริ่มเป็นประจำเดือน ประจำเกือนเพิ่งมาได้แค่2เดือนเองค่ะ ภายใน2เดือนนี้มีอาการเป็นลมถึง6ครั้ง
สวัสดีค่ะ การวินิจฉัยที่เป็นไปได้-มีภาวะซีดจากเลือดประจำเดือนที่มามากผิดปกติ-มีภาวะขาดน้ำ เช่นดื่มน้ำน้อย มีไข้-มีน้ำตาลต่ำในเลือด-อยู่ในสภาวะอากาศที่ร้อนหรืออับจนเกินไป-การเปลี่ยนท่าทางที่เร็วจนเกินไป-เป็นลมที่เกิดขึ้นหลังการกลั้นหายใจแล้วเบ่ง เช่น เวลาเบ่งอุจจาระในขณะท้องผูกมาก ๆ ขณะที่กำลังจะยกของหนัก ๆ หรือผลักดันของหนัก ๆ ให้เคลื่อนที่-เป็นลมเพราะจิตใจ ซึ่งเกิดจากภาวะเครียด หงุดหงิด กังวล โกรธ ตื่นเต้น กลัวการดูแลตัวเองเบื้องต้น ดื่มน้ำมากๆ หลีกเลี่ยงการออกแดด สวมใส่เสื้อผ้าที่เบาสบายไม่รัดจนเกินไป ไม่ควรออกกำลังกายกลางแจ้ง และควรสอบถามลูกสาวถึงปริมาณเลือดประจำเดือนที่มาว่ามากน้อยเพียงใด อยู่ในเกณฑ์ปกติหรือไม่ควรรีบไปพบแพทย์หากเป็นลมบ่อยๆ เวียนศีรษะมาก อาเจียนมาก กระสับกระส่าย หรือเลือดออกมากผิดปกติ